ATP30 บวกกว่า 3% นิวไฮในรอบ 5 เดือน
ATP30 บวกกว่า 3% นิวไฮในรอบ 5 เดือน ล่าสุด ณ เวลา 14.51 น. อยู่ที่ 1.97 บาท บวก 0.06 บาท หรือ 3.14% สูงสุด 2.02 บาท ต่ำสุด 1.91 บาท ด้วยมูลค่าซื้อขาย 96.35 ล้านบาท ด้าน บล.ดีบีเอสฯ แนะซื้อ ชูเป้า 2.18 บาท คาดกำไรปี 59-60 โตแกร่ง
20 ม.ค. 2560

ผู้สื่อข่าวรายงานว่าราคาหุ้นบริษัท เอทีพี 30 จำกัด (มหาชน) หรือ ATP30 ล่าสุด ณ เวลา 14.51 น. อยู่ที่ 1.97 บาท บวก 0.06 บาท หรือ 3.14% สูงสุด 2.02 บาท ต่ำสุด 1.91 บาท ด้วยมูลค่าซื้อขาย 96.35 ล้านบาท ขณะที่ดัชนีตลาดหุ้นไทยโดยรวมบวก 0.33%
 
โดยราคาหุ้น ATP30 ปรับตัวเพิ่มขึ้นสูงสุดในรอบ 5 เดือน นับตั้งแต่ราคาหุ้นอยู่ที่ 2.10 บาท เมื่อวันที่ 22 ส.ค.59
ด้าน บล.ดีบีเอสฯ ระบุในบทวิเคราะห์แนะนำซื้อ ATP30 ให้ราคาเป้าหมาย 2.18 บาท/หุ้น เทียบเท่ากับ P/E ปี 60 ที่ 25 เท่า แต่คิดเป็น PEG ปี 60 เพียง 0.5 เท่า คาดการณ์กำไรสุทธิปี 59-60 เติบโต 117% เทียบช่วงเดียวกันของปีก่อนและ 50% เทียบช่วงเดียวกันของไตรมาสก่อนซึ่งเป็นผลจาก รายได้สูงขึ้นต่อเนื่อง และอัตรากำไรขั้นต้นเพิ่มขึ้นจาก Economy of scales และค่าเสื่อมราคาที่ต่ำลงหลังรถรุ่นแรกๆตัดค่าเสื่อมหมดแล้วแต่ยังสร้างรายได้ แนวโน้มระยะยาวไปได้ดี คาดว่า ATP30 จะได้รับประโยชน์จากร่างพรบ.เขตเศรษฐกิจพิเศษภาคตะวันออกที่ครม.ได้อนุมัติไปแล้ว เพราะเป็นพื้นที่ให้บริการของบริษัท